السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. ثم اما بعد. انا جاي الليلة ان شاء الله يا شباب اكلمكم عن اسلحة الدمار الشامل. اسلحة ايه؟ احنا فتحنا على قناة الرحمة ولا قناة الجزيرة ولا ايه؟ العالم كله بيتكلم عن اسلحة الدمار الشامل. ونزع اسلحة الدمار الشامل
كامل. انا جاي لو جيت الليلة قلت لك ان في بيتك اسلحة دمار شامل. يا خبر ازاي! وفين! لأ بس خد بالك. اسلحة الدمار الشامل اللي العالم بيتكلم عنها بتدمر الدنيا
انما اللي باقول لك عليها دي بتدمر الاخرة. اللي العالم بيتكلم بيتكلم عنها ممكن تضيع دنيتك. انما اللي باحزرك منها ممكن تضيع مصيرك. اللي العالم بيتكلم عنها ديت لو في بيتك مش هيسيبك مش هيسيبك. ولكن اللي باكلمك عنها ديت ربنا اللي مش هيسيبك لو عندك. كل زنب كل معصية سلاح دمار شامل. ممكن ينفجر
فينا في اي لحزة ممكن ينفجر في الدنيا في القبر في القيامة. ممكن ينفجر في قلوبنا. كل زنب يا جماعة لو زنب واحد ما اتغفرش. لو زنب واحد من اللي احنا
في صحيفتنا ربنا ما غفروش ربنا ما شالوش عننا. اوعى تستهين باي زنب. كل زنب قنبلة موقوتة ممكن تنفجر في اي لحزة. ولو انفجرت ما ينزعش غير التوبة الى الله سبحانه وتعالى. خادم رسول الله صلى الله عليه وسلم. اللي سرق حاجة من الغنايم لما مات. فالصحابة قالوا هنيئا له الجنة. قال رسول الله كلا
ان الشملة التي اشتملها. ايه حتة القماشة اللي سرقها لتشتعل عليه نارا في قبره. زنب واحد انفجر في قبره. خلاه كتلة نار ابليس زنب واحد بس انفجر فيه. طيره من ملكوت السماوات كلها. سيدنا ادم زنب واحد بس قوته بعدتنا سبع سماوات عن الجنة
الزنب مش بسيط يا جماعة. انت لو فضل عليك زنب واحد مش هتدخل الجنة الا لما الزنب ده يتغفر. يبقى الزنب ده ممكن يودينا فين؟ اسلحة الدمار الشامل لازم ننزعها
قلوبنا لازم نحزر من القنابل الموقوتة بتاعتها. اسلحة الدمار الشامل. الزنوب ممكن تنفجر يوم القيامة. شف كلمة ربنا سبحانه وتعالى. ولما ربنا سبحانه وتعالى بيقول ولو ترى اذ المجرمون ناكسوا رؤوسهم عند ربهم. موطي راسك ليه؟ ارفعها. ارفعها ازاي؟ ارفعها ازاي يا رب وانا زنوبي متشال على
رقبتي ارفعها ازاي ؟ ارفعها ازاي يا رب وانا كان كل ما تنزل لي نعمة ورا نعمة يطلع لك مني زنب ورا زنب. ارفعها ازاي ؟ وانا هي معصيتك ويا ما اعرضت عنك
وياما اديتك ضهري وياما اتجرأت عليك. ارفعها ازاي ؟ وانا عصيتك في كل مكان. ارفعها ازاي وانا ما سبتش زنب ما عصتكش به. ارفعها ازاي وانا كنت اسمع شريط الاغاني
ابكي اسمع القرآن التاوب ارفعها ازاي ؟ هو انا كنت بتتنزل لي كل ليلة عشان انا وانام وما اقومش اقف بين ايديه ارفعها ازاي ؟ ادتني المال عصيتك به. ادتني الوسامة عصيتك بها. ادتني الجمال عصيتك به. ادتني نعمك عصيتك بها. ارفعها ازاي
هو انا كان لو حد شافني ما اعصيش ابدا وما عملش حاجة غلط. ولما انت اللي تبقى شايفني اجعلك اهون النازرين الي. مش قادر ارفعها يا رب. ارفعها ازاي ؟
وان رسول الله عليه الصلاة والسلام دخل الحديد في وشه في غزوة احد عشاني. رسول الله هيتحمل سلى الجزور وامعاء الجمل على رقبته عشاني. رسول الله حمل الدم ولكل التعب في حياته عشاني. وفي الاخر طلعت كسرت سنته. ارفعها ازاي؟ ارفعها ازاي؟ والصحابة قبورهم اتفرقت في الارض
كلها من اولها لاخرها. عشان انا اطلع مسلم محمد واحمد وابراهيم. وفي الاخر باكسل انزل اصلي في الجامع مش قادر. مش قادر ارفعها يا رب مش قادر يا رب ارفعها. ولو ترى اه لو تشوف اذ المجرمون ناكسوا رؤوسهم عند ربهم. ربنا ابصرنا وسمعنا. خلاص يا رب ابصرنا
شفنا يا رب شفنا الجنة يا رب وقد ايه اللي اطاعك رفعته وقد ايه اللي عزبك وقد ايه اللي عصاك عملت فيه ايه شفنا النار يا رب ما كناش نعرف انها كده والله العظيم
شفنا النار يا رب. شفنا كائن هائج. خمسة مليار ملك غلاظ شداد ماسكينه. وهو بيزلزلهم من شدة ثورته على العصاة. وشفنا الجنة. ما كناش اعرف ان فيه نعيم كده. وفيه جمال كده وفيه بهجة كده. وفيه روعة كده وفيه اعجاز كده. وفيه ابداع كده وفيه نعيم كده. ما كناش نعرف
خلاص ابصرنا يا رب بعد ايه ؟ الوقت جايين تقولوا ابصارنا ابصرنا يا رب. ابصرنا المطيع وواقف على باب الجنة وباب الجنة بيتفتح وهو بيصرخ. انا مش مصدق اقرأوا كتابي. انا نجحت؟ انا نجحت يا امة لا اله الا الله. انا نجحت يا اهل الجنة. انا نجحت في امتحان القبر وجاوبت على الاسئلة التلاتة
انا نجحت وفي امتحان الميزان وكفة اليمين في طبة. انا نجحت وخدت كتابي بيميني انا نجحت وعديت من على الصراط. انا نجحت في امتحان العرض على الله وقلبي طلاء طاهر
ونضيف انا نجحت انا نجحت خلاص. نجحت في امتحان غض البصر. نجحت في امتحان حفز اللسان. نجحت وجبت امتياز في امتحان الشهوات. نجحت وجبت امتياز مع مرتبة الشرف في امتحان فتنة
النساء انا نجحت نجحت نجحت ومش هدخل جهنم ولا هتعذب بها. ولا هتلفحني سفعة نار وانا معدي على الصراط. نجحت وخلاص مش هاخد كتابي بشمالي. نجحت ومش هتلاقي جنب بتاع يوم القيامة ولا اقف في زل الحر خمسين الف سنة ولا هطرد من على حوض الرسول عليه الصلاة والسلام. انا نجحت مش هتضرب بمقامع الحديد ولا هشرب حميد
ولا ادخل في النار وسجون النار انا نجحت. نجحت واحضن ابو بكر الصديق. واحضن سيدنا عمر وهاكل مع مصعب وهتعشى مع النبي عليه الصلاة والسلام على صفوف نهر الكوثر. نجحت وهشوف ربنا. نجحت وهننظر لوجه الله سبحانه وتعالى. ربنا ابصرنا وسمعنا. سمعنا يا رب خلاص. سمعنا
سمعنا العاصي وهو بيجري يوم القيامة اتجنن يا رب انا هموت من العطش. يا رسول الله اسقيني. يقول له الرسول سحقا سحقا. طب انا هموت من الضلمة اعدي ازاي من على الصراط في الضلمة دي ؟ يقولوا لهم المؤمنون ها ارجعوا ورائكم فالتمسوا نورا. ارجعوا الدنيا لو تعرفوا تجيبوا نور من اعمال الصالحة في الدنيا. طب
احنا هنموت خلاص. هنموت من كتر الحر. عايزين ضل. ربنا يقول لهم انطلقوا الى ظل ذي ثلاث شعب. لا ظليل ولا يغني من اللهب. سمعنا يا رب. سمعنا وانت بتقول عليهم يا رب خذوه فغلوه. ولا مش بس كده ثم الجحيم صلوه. مش بس كده. ثم في سلسلة زرعوها سبعون ذراعا فاسلكوه. سمعناهم
خارجين من قبورهم بيصرخوا وبيقولوا رب ارجعون. سمعناهم وهم بيتساحبوا على وجوههم في النار وهم يسترخون فيها. ربنا اخرجنا نعمل صالحا غير الذي كنا نعمل ربنا ابصرنا وسمعنا فارجعنا نعمل. رجعني يا رب. رجعني وانا والله العزيم ما هاكشف شعرة واحدة من شعري يا رب. رجعني وانا يا رب
وهابقى مطيع عليك. رجعني يا رب وانا هاقطع سجاجيد الصلاة كلها. رجعني يا رب وانا اقعد في الجامع. رجعني يا رب وانا ابقى داعية اليك. مش هابطل كلام عنك ولا عن دينك. رجعني
يا رب وانا مش هعصيك انجدني يا رب ورجعني. فارجعنا نعمل صالحا انا موقنون الزنب ده قنبلة موقوتة ممكن تنفجر فيك في اي وقت. ممكن تنفجر يوم القيامة. كلا انهم عن ربهم يومئذ لمحجوبون. ما تشوفهوش انت تستحملي انك ما تشوفيش مولاك
وحبيبك وربك. تستحمل تقلي الحجاب اكتر بينك وبين ربنا. تقلي الحجاب عشان ما تشوفيش ربنا لو عايزة. خففي لبسك وتقلي الحجاب بينك وبين ربنا يتقل الحجاب بينك وبينه. اختار الدنيا عليه وتقل الحجاب بينك وبينه لو مش عايزة تشوفيه. لو مش عايزة تشوفي ربك وحبيبك سبحانه وتعالى. يا جماعة احنا في الدنيا لما الواحد
بيشوف زنبه بيقول استغفر الله. انما في الاخرة ما فيش كلمة استغفر الله ممنوع ما تتقالش. لما بيشوف زنبه في الصحيفة بيقول يا ويلتاه! يا ويلي بالله. كل زنب قنبلة. قنبلة ممكن تنفجر في اي وقت. قنبلة ممكن تنفجر في الدنيا في الدنيا. حبيبة قلوبنا اللي احنا بنعصى عشان ناخدها اصلا
لا الا الدنيا بلاش الدنيا. ممكن تنفجر في الدنيا والله يا جماعة. تلاقي راجل يقول لك انا انا اب من الاباء يقول لك انا انا الرزق ضيق ليه؟ انا الرزق ده ضيق مين يا
والدي الفاضل ضيق مين؟ ده انت مراتك. مشغلة الدش طول النهار على قنوات ما يعلم بها الا ربنا. وبنتك مشغلة بكاسيت طول النهار على شرايط ما يعلم بها الا ربنا
وابنك مشغل النت طول النهار على مواقع ما يعلم بها الا ربنا. وانت الله اعلم في شغلك امين ولا مش امين. وبنتك المتبرجة ده انت قافل سكة الرزق بالضبة والمفتاح
يا راجل! يا راجل! ده انت قافل الباب ومطربسه وعامله بالقفل! وقفلته بالمفتاح ورميت المفتاح يا راجل! يا جماعة! رزق ايه اللي ضيق يا جماعة! يا جماعة الذنوب دي سبب الزلازل والبراكين والعواصف كلها زنوب. الزنوب دي سبب كل هم واكتئاب وبلاء وغم. الزنوب دي بسببها في كل بلاء. الزنوب ديت سبب
بسبب كل مرض بسبب السرطان وسبب الفشل الكلوي. الزنوب دي هي سبب كل التغيرات. الفساد الجوي وتلوس الجو وتلوس الماية. الزنوب ديت هي سبب كل الم وكل عارفين زي ايه؟ زي مريض بالسكر. مريض السكر السكر بدأ يعلى عليه. بدأ يحس بمضاعفات مش عارف ينام. قعد يدخل الحمام مضاعفات في عينيه. في كلته في القلب ما هوش عارف
بيعمل ايه؟ يروح للدكتور يقول له السكر بيعلى جدا. طب السبب ايه؟ مش عارفين. لازم يكتشفوا سببه. يقول لك تبقى مصيبة. السبب في مشاكلنا كلها هي الزنوب. لازم نكتشف السبب
يا جماعة زي واحد كان عنده جرح والجرح بدأ يلم فجأة الجرح بدأ يجيب قيح وصديد وبدأ يحمر وبدأ يورم وبدأ يألمه وبدأ الصديد ينتشر في دمه وبدأ يسخن وبدأ يرتجع
بيموت فيه ميكروب دخل يقينا لازم يكتشف والا هيموت. الميكروب اللي دخل حياتنا بهدلها هو الزنوب يا جماعة. الزنوب يا شباب سيدنا موسى كان معه جيش اربعين الف واحد. منع عنهم المطر من السماء بسبب واحد. بقى له عشرين سنة بيعصي ربنا وما تابش. نادي زي نادي
الجزيرة ولا نادي كزا ولا كزا ولا كزا نادي واحد كافي انه يمنع النصر عن امة محمد كلها اربعين سنة. الكورنيش ليلة الخميس كافون يمدي عن مصر عن ام محمد اربعين سنة. كمية الرشاوي اللي في مصالحنا الحكومية وفساد الاخلاق. فساد الاخلاق في الناس اصحاب المصالح. كافية ان هي تمنع النصر عن الامة اربعين سنة
يا جماعة يا جماعة احنا الاثر بيقول ان العبد ليحرم الرزق بالذنب يصيبه. يحرم يعني ايه؟ يعني ما اخدش فلوس فلوس مين يا حبيبي؟ ده الرزق اوسع من كده اللي نفسك تحبها ممكن تتحرم منها بسبب زنبك. بسبب زنبي اه انك عصيت ربنا معها. التقدير كلية ممكن الصفحة اللي تسيبها في المنهج هي اللي تيجي لك اكبر سؤال
من النجاح بسبب زنبك. ممكن تتحرم من الصحة بسبب زنبك. اي رزق ممكن تتحرم منه بسبب زنوبك. الزنوب دي قنبلة. الزنوب دي مصيبة. الزنوب دي الانقاض بتاعة حياتنا اللي عايزين نخلص منها
الزنوب دي الكارسة اللي احنا ابتلينا بها. الزنوب دي حائط السد اللي بينا وبين عطاءات ربنا وفتوحات ربنا. سبحانه وتعالى. يا شباب انا عايزكم تخافوا من زنوبكم اوي اوي لاني يكن لي مصيبة. انتم عارفين اللي بيعصي ربنا تلات انواع من العزاب بيعيش فيها. اول عزاب بيعيش فيه
عزاب الاكتئاب والخنقة. اكتئاب وخنقة هو بيفرفش على نفسه ايوة والله العزيم. ليه؟ لان هو عامل زي المريض بتاع الزايدة الدودية. اللي بدأ يحس بالم الزايدة. طب اعمل ايه؟ اخد مسكن
سكنها ساعة وانفجرت. مات فيها. الشباب يحسوا انه مخنوق. طب اعمل ايه ؟ انزل قهوة. اطلع رحلة. انزل النادي. يطلع كزا ساعة ولا كزا يوم يرجع تاني يتقتل من الخنقة والخنقة تزيد عليه. ما تخدرش نفسك. تاني عزاب بيحسه العاصي. عزاب الحرمان من الشهوات. حرمان من الشهوات ازاي؟ ده مستمتع بكل حاجة
ده بيتهيألك اصل المعاصي عاملة زي البحر. مهما تشرب منه او تعطش اكتر. هو كلم بنت حلوة هيشوف اللي احلى منها ومش عارف يكلمها. جاب ابوك جاب له عربية لانسر هيشوف اللي معه
عربية سي مية وتمانين ومش قادر يجيبها. جاب موبايل احدس حاجة هيشوف اللي جاب موبايل ابوه جايبه له من المانيا ولا امريكا. ومش عارف يجيبه. دايما يدخل في الشباب بيشوف حاجات مش قادر عليها مش عارف يجيبها. هي قتلت نفسها في المكياج والميك اب وشافت اللي اجمل منها واللي الكل بص لها. منافسة هتقتل الجميع
بتعزب الجميع. تالت نوع من انواع العزاب النفسي اللي العاصي بيحسه عزاب تأنيب الضمير. انه تعبان. الضهر بيدن عليه في صحة الجامعة واقف مع البنات ومع اصحابه. انا عايز اروح
الضهر بس الشيطان مستعبدني مش قادر. واقف متعسب مش قادر. ليه تعزب نفسك؟ اتنين متعزبين واتنين مستريحين. المتعزب العاصي اللي في قلبه خير زينا كلنا والطائع اللي في قلبه شهوات مش قادر يستريح في العبادة. لانه بيبص للي برة. الاتنين اللي مستريحين الفاجر
قلبه اسود وهيترمى في جهنم. اول ما يموت والعياز بالله. والمؤمن اللي قلبه كله طاهر. يعني ايه؟ يعني يا حبيب قلبي ويا بنتي ويا اختي. يا حبايب قلبي في الله يا
يا جماعة والله العزيم كلكم ما هتستريحوا الا لما قلبكم ينضف من كل الشهوات اللي هو فيه. لما ينضف من كل الحاجات اللي هو فيه. يا جماعة احنا عايزين نفوق. عايزين نستيقظ
يا شباب ده ربنا بيقول ولا تقربا هذه الشجرة. لا تقربا دي يعني ايه ما تقربش؟ يعني قنبلة. كلمة ما تقربش دي يعني قنبلة. يعني لغم هينفجر نفس الكلمة اهو. انا بجيب في كلام من
يعني المعصية دي تتعامل معها كأنها قنبلة الشيطان ما يقدرش يفجرك. بس الشيطان عارف القنبلة فين. بيزقك عليها عشان انت اللي تفجر نفسك بنفسك. هو اتنسف قبل كده لما ربنا وعايز يمشيك في نفس السكة. لما راح لسيدنا ادم بيقول له ما نهاكما ربكما عن هذه الشجرة الا ان تكونا ملكين. ياسين
سيدي او تكون من الخالدين. حد يضيع دي. هي دي. يطمع الشاب يحسسوه ان هي دي. يخلي البنت تحس ان هو ده. يخلي الشاب حسان بس هي دي. فلما ذاق
اول ما داقوا يا اللي كلت وشربت ونمت في المعاصي. اول ما داقوا اول ما الولد والبنت اللي بقى لهم عشرين سنة بيحبوا بعض اتجوزوا. بقوا الاتنين لامين عليهم لا اله الا الله في المحاكم الشرعية. فلما ذاق اول ما وصل للدنيا اللي كان هيموت عليها اكتشف ان هي مقلب. فلما ذاق. فلما ذاق خسره كل حاجة
هتخسر كل حاجة لو سمعت كلام الشيطان هتتنسف. قنبلة. المعاصي اسلحة دمار شامل القنابل الموقوتة ممكن تنفجر في القبر. القبر لأ ابوس ايدك الا القبر. ابوس ايدي وانا انا غلبان زيي زيك والله. احنا كلنا غلابة بنقول يا رب
كلنا والله العزيم يا جماعة مرعوبين من لحزة نزول القبر زي ما سيدنا عثمان كان بيبص للقبر ويبكي. يقولوا له بيكلمك عن النار ما تبكيش بيكلمك عن القبر تبكي ليه
يقول لهم هو ده هو ده. ده اول منازل الاخرة اللي هينجو من ده هينجوا بعد كده. القبر يا شباب القبر يا جماعة المعصية. كل تشديد لنزع الروح. المعصية تشديد لضمة القبر. المعصية خزي ساعة العرض على الله. المعصية زلزلة والعياز بالله
وقوع ساعة العبور من على الصراط وظلام. المعصية حسرات وزفرات في جهنم. المعصية اثقال في كفة الشمال ساعة وزن الاعمال معصية مصيبة. المعصية نكت سوداء على القلب. انت بتبص قد ايه؟ انت لو بتبص كل يوم خمس بصات بس حرام. لو بتبص خمس بصات بخمس نقط سودا على القلب زي ما النبي قال
يعني في الشهر مية وخمسين بصة انا بقول خمس بصات مش هيئة ارصاد يعني. ده احنا بنستر بعض لعل ربنا يسترنا. يعني في السنة الفين يعني بقى لك خمس سنين
من يوم ما كنت في تانية سانوي يعني انت دلوقتي عشر تلاف نقطة سودا على قلبك! طب امال الباص للتليفزيون خمس دقايق في اليوم! خمس دقايق مين يا عم! ده انا باتفرج خمستاشر ساعة! خمس دقايق
دقايق يا سيدي بخمسين بصة عارف في خمس سنين بكام ؟ بميت الف نقطة سودا. يعني قلبك زمانه بقى فحمة والفحم ما لوش مكان غير في جهنم. انجد نفسك يا حبيب قلبي
انجدي نفسك يا اختي. يا جماعة والله العزيم انا خايف عليك. والله مرعوب عليكم. والله نفسي كلنا نشرب من حوض النبي مع بعض وننظر لوجه الله مع بعض. وندخل الاحلى مع بعض. طب لو بيشرب خمس سجاير في اليوم؟ السيجارة عشر انفاس خمسين نفس يعني بخمسين الف نقطة سودة. قلب ايه؟ قلبك بقى ايه
قلبك بقى ايه؟ الحقوا نفسكم عايزين نلحق نفسنا يا جماعة. يا جماعة كنت بقرأ في سورة قاف. قلت سبحانك يا رب! ايه يا رب ده يا رب! لما ربنا سبحانه وتعالى بيقول
لما ربنا سبحانه وتعالى بيقول ولقد خلقنا الانسان ونعلم ما توسوس به نفسه. ايه ده! انا متراقب للدرجة دي! انا في كاميرا متسلطة على خواطر صدري من جوة! انا للدرجة دي متراقب
اول الايات بتقول لك انت بتراقب وانت مش واخد بالك. البني ادم متراقب وهو مش حاسس. ده متراقب في خواطر صدره. اذ يتلقى المتلقيان ده متراقب اتنين. اتنين وربنا عليم بكل شيء. بيكتبوا تقارير عنك في كل كلمة. اذ يتلقى المتلقيان عن اليمين وعن الشمال قعيد ما يلفظ من قول كل لفظ
كل كلمة كل ساكنة كل حركة انت متفائل للدرجة دي زي واحد مجرم سرق وقتل وعمل وخلاص رجع بيته قالوا له تعال يا حبيبي تعال ده انت كنت بتصور صورة تعالى قلبه ارتجف من الرعب. بعد كده فجأة اللي قاعد يعمل المعاصي ده ومش واخد باله من كمية الرقابة الرهيبة تلاقي مفاجأة رهيبة. وجاءت سكرة
الموت بالحق جاءت يعني فجأة. ما حدش فينا كان عامل حسابها. ما حدش فينا. اللي عنده سبعين سنة ما عندنا واحد في البلد مات وعنده ميت سنة. واللي عنده خمسين سنة لسة اما العيال تكبر. والشاب يقول لك
يا عم هو انا هموت زي صاحبي ليه ؟ ده انا ابويا بقى كل واحد ما حدش متوقع شهد فجأة سكرة سكرة يعني قافلة. قفلت الزور هيموت من العطش ومش قادر يبلع بق ماية
قفلت العينين فاتحيني ما عدش شايف. قفلت اللسان عايز ينطق ويقول الحقوني ما عدش قادر. سكرة الموت بالحق. الحق يعني مشاهد! ما كانش في اول مرة يشوف الرقابة اللي كانت حواليه وما عهوش عارف الرقابة دي كلها جت منين وجاءت سكرة الموت بالحق ذلك ما كنت منه تحيد
المفاجأة التانية ونفخ في الصور ذلك يوم الوعيد يوم القيامة في لحزة وطالعين من تحت التراب بنفض التراب والاكفان بتتمزق من على اجسادنا والاجساد اتلم الاشلاء بتاعتها من كل انحاء الارض. وجاءت كل نفس معها سائق وشهيد. لقيت اتنين ماسكين. ايه! انت مقبوض عليك النهاردة انت الخمسين
الف سنة في حيزتنا لغاية ما ربنا يأمر بك للجنة ولا للنار. يا هنسلمك للملايكة دول يا هنسلمك للملايكة دول. انت هتعمل ايه ؟ لقد كنت في غفلة من هذا
فاكر كشفنا عنك غطاءك. اكشف الغطا من الوقتي. اكشف الغطا من الوقتي. فوقه من الغفلة اللي احنا فيها من الوقت يا جماعة. عايزين نستيقز من الوقت يا شباب احد الشباب شاف رؤيا ان هو نايم على السرير فمراته جت تكلمه فبيكلمها في حسبته مات. مش سمعاه. فراحت قالت لاهله اهله جم بيقول لهم انا عايش
حزبه مات. ده في الرؤية. جابوا له مغسل غسله وعايز يستغيس قال لهم انا ما متش حسبهم ما كفنوه. دفنوه تحت التراب. وهو بيقول لهم انا ما متش كلهم حسبوه مات
دخل القبر اتقفل عليه لقى نفسه في ضلمة كل ده في الرؤية. وهو بيحسبه ميت. لقى ملكين جايين بيقول له من ربك؟ ما دينك؟ بيقول لساني اتشل. مش عارف انطق حاجة. قعدت
اصرخ اصرخ. صحيت وانا مالي الدنيا كلها صراخ. مالي الدنيا كلها استغاسات مراته واهله جروا عليه. في ايه؟ وكانت الرؤية دي سبب نقلة في حياته وتوبة الى الله. ليه ؟ عشان فكشفنا عنك غطاء. ان ربنا كشف له بس حتة من الغطاء. زي ابن عمر لما شاف الرؤية اللي قلبت ليله. خلته قوام لغاية
لما مات طول الليل لما شاف شفير جهنم شفير زي شفرة الموس حاجة بتقطع. وجهنم مطوية بطي البئر. عاملة زي اي بير من تحت الارض مساحته رهيبة ولكن وش الارض حتة دوارية صغيرة بس اللي باينة منه. جهنم كده فوهة صغيرة ومن جوة رهيبة العمق والمساحة والعياز بالله. وشاف ملايكة معها مقامع
ايد واقفة عليها. بعدها ابن عمر تحول الى قوامة ما ضيعش قيامته طول حياته. زي احد الناس كان مرة وهو نايم شاف رؤية ان يوم القيامة قام وان الحميم بيتطاير والسماء بتسقط المهل. فجه بعض المهلة على جسمه وقعد يصرخ ويصوت. من الالم صحى من النوم وهو بيصرخ به
بيقسم. لقى على جلده وعلى جسمه اسار عاملة زي القروش كده. اسار المهل اللي كان متطاير عليه قلبة حياته فكشفنا عنك غطاءك. فبصرك اليوم الحديد فوق. فوق ان الوقتي قوموا فوقوا يا جماعة. فوقوا يا جماعة قبل ما الوقت يروح. فبصرك اليوم
وتيجي الصدمة الرهيبة. وقال قرينه قرينه قريني اللي اقترن بي في كل طاعة وفي كل معصية. قريني انتيمي. قريني يا جماعة مش هو صاحب من القرين يا جماعة صاحب الجن او صاحب الانس. القرين اللي هو الاقرب صديق لك. قرين يا حبيبي اللي كنت ماشي معه ليل نهار. صاحبتي وحبيبتي. امينة اسراري
فيوم القيامة بتقول يا رب ارمايا في جهنم وسبني انا هزا ما لدي عتيد يصدر الحكم القيها في جهنم كل كفة. القية في ناس بتدخل النار زي كيس الزبالة اللي
وناس بتدخل النار بلسان لهب من على الصراط. وناس بتدخل النار ساحبة على وجوهها الى النار والعياذ بالله. ده ده بيترمى زي كيس الزبالة القيه. قال قرينوه ربنا ما اطغيتم
ولكن كان في ضلال بعيد. يا رب مش انا. يا رب هو خده هو. ضيعه هو. انسفه هو. يعني سورة قاف بتقول لك وبتقول لك راجعوا علاقاتكم مع اصحابكم يا جماعة
راجعوا علاقاتكم مع اصحابكم وصاحبتك دي يوم القيامة هتعمل معك ايه اللي بتعصي ربنا معها. صاحبك اللي بيوزك على المعصية يعمل معك ايه؟ السورة دي والاية دي ما ينفعش تحدي لازم نفوق يا جماعة
لازم نفوق بكل قوة يا جماعة ونفوق في طريق ربنا سبحانه وتعالى. فكشفنا عنك غطاءك فبصرك اليوم حديد. وقال قرينه قال قرينه ربنا ما اطغيت. يا رب انا انا مش انا السبب خده هو يا رب. خده ده احنا كنا اصحاب. يا راجل عيب عليك العيش والملح هان علي كل حاجة. بس اتنجد انا. يا راجل! قال
لقرينه ربنا ما اطغيته، ولكن كان في ضلال بعيد. قال لا تختصموا لدي وقد قدمت اليكم بالوعيد. ما يبدل قول لدي انتهت وما انا بظلام للعبيد. وفي وسط الموقف الرهيب ده والعبد واقف على يمينه زنوبه وعلى شماله زنوبه وبين ايديه جهنم وواقف في الرعب ده كله ينظر الله الى جهنم
ويقول يوم نقول لجهنم هل امتلأت؟ لسة في مكان فاضي يا جهنم؟ لسة فيك مكان يسع اتنين عصاة عصوني وبغزوني بالمعاصي يا جهنم لسة فيه ولا خلاص الاماكن خلصت وتقولوا هل من مزيد؟ هات يا رب كمان. هات كل واحد عصاك يا رب. هات كل واحدة برزتك بالمعاصي يا رب. هتقوم
يا رب انا باحبك يا رب. انا باعبدك يا رب وعبادتي لك ان انا انسف اي واحد عصاك. واي واحد بارزك بالمعاصي. واي واحد اتجرأ على حرماتك يا رب وتقول هل من مزيد؟ تخيلوا يا جماعة المعاصي قنابل المعاصي
اسلحة دمار شامل. خاف احسن تنفجر في دنيتك. خاف احسن تنفجر. في يوم القيامة فيك. خاف احسن تنفجر في قبرك والعياز بالله. خاف احسن تنفجر في النار. تعمل انفجار. دمار في النار. انا مش عايزك تدمر نفسك بنفسك. انا باقول لك الكلام ده عشان مش عايزك تدمري نفسك. مش عايزين ندمر نفسنا اكتر من كده. دمرنا
خلاص والله يا جماعة هنعمل في نفسنا اكتر من كده ايه؟ تنفجر فينا في النار ازاي؟ عارفين المسخ اللي بيحصل في النار؟ فشاربون شرب الهيم. لما شربوا شرب وشراب الهيم. الهيم اللي هي البهايم اللي عندها قرح في امعائها بتجري هتموت من العطش. وما فيش ماية بترويها. يعني هيتمسخوا في النار
قائم وهيجروا في غابات الزقوم في قاع جهنم. زي ما سورة الوقاع بتصور بيجروا في زغابات الزقوم في قاع جهنم. عايزين اي مية يشربوا حميم يعطش اكتر يجروا يشربوا حميم يعطش اكتر والعياز بالله. فيه مسخ خنازير زي ما ربنا قال على الوليد بن المغيرة. ابو خالد بن الوليد سنسمه على الخرطوم. اما قعدت
صور الخرطوم ده ايه؟ لقيته مناخير الخنزير. لقيته مناخير الخنزير يا جماعة. هيتمسك خنزير زي ما كان خنزير في الدنيا. زي ما فيه ناس قلوبها اتمسخت في الدنيا. قام الذين اجترحوا السيئات اجترح يعني ايه؟ عارف الكلب لما بينهش الجيفة ربنا سبحانه وتعالى بيقول ان فيه ناس كده قلوبها بتتمسخ قلب كلب
الجيفة. عايز ينهش السهوة. عايزة تنهش المعصية والعياز بالله. الزين اقترحوا اتمسخ قلبه. يوم القيامة يتمسخ. المتكبرين بيتمسخوا حشرات ابو سيدنا ابراهيم بيتمسخ ضبع ويتشال من قومه ويلقى في النار. نسخ في اليهود يتمسكوا قردة. جهنم دي بتتملى ناس ممسوخة بشكل
وحشرات والعياذ بالله. نسخ رهيب يا جماعة. انا مش عايز القنابل اللي تنفجر فينا يا جماعة. انا عايز ايه؟ انا عايز اقول لكم ايه؟ انا عايز اقول لك ما تدمرش نفسك بنفس
ازيك يا حبيب قلبي ما تدمريش نفسك بنفسك. يا اختي يا اختي يا اللي خايفة عليك زي ما باخاف على اختي. يا حبيب قلبي يا اللي خايف عليك زي ما باخاف على اي حتة من قلبي. والله العزيم
يا جماعة والله العزيم ساعات الحب بيخلي الاب يقسو على ولاده وبيخلي الاخ يقسو على اخواته انا انا ممكن والله ما بقسو عليك والله العزيم خايف عليكم وخايف على وباحب دين ربنا قوي. ونفسي ربنا يعز دينه بنا اوي. قومي. قومي دمري كل سلاح دمار شامل في حياتك. قم انزع كل لغم الشيطان حطه في حياتك
على المحمول بتاعك يلا على فين يا شباب؟ يلا على المحمول بتاعك الديلر بتاع المخدرات امسح نمرته. على طول يلا على الدولاب بتاعك والدولاب بتاعك. هات صندوق الجوابات وصندوق الهدايا
واحرقوا طب ابيعوا ده فيها يا ابني احرقه. يلا يا حبيبة قلبي يلا يا اخي. يلا يا حبيب قلبي في الله هات صندوق الشرايط. الاجنبية والعربية كلها واحرقه. طب اسجل
القرآن احرقه يا ابني احرقه وخلي الشهوة تتحرق في قلبك. يلا يا جماعة يلا قوموا يا جماعة يلا على وصلة الدش اللي خلتك تتفرجي على قنوات فاسدة مفسدة مضلة اقطعيها الغيها الغيها واكسبي ربنا. ياللا ياللا يا حبيب قلبي على وصلة النت. الغي النت من الكمبيوتر بتاعك. لو انت ما تقدرش تقاوم نفسك. وبتدخل على مواقع
وبتدخل على مواقع فاسدة الغ الوصلة. اقفل يا يا شباب يلا يا شباب. يا شباب قوموا ما تدمروش نفسكم بنفسكم. قوموا اقفلوا اي طريق بينكم وبين اي معصية مش عايزين ندمر نفسنا بنفسنا يا شباب
يلا يا حبيب قلبي. يلا يا اختي في الله. على ايد امك وابوك. يلا على ايد امك وابوك بوسوها. كفاية اللي عملناه فيهم. كفاية اللي استحملوه مننا ايام المعصية اول ما الواحد بدأ يتوب. قمت على والدتي قلت لها انا يعني كنت هاموت والله. قلت لها انا مش عايز اقعد ازعلك بعد كده. كان الكلام ده من ستاشر سنة. ومش عايز ازعلك بعد كده ابدا
نسيت ان الواحد وهو بعيد عن ربنا ممكن يعمل اي حاجة. ممكن يزعل اهله. لأ قوموا بقى عوضوهم بقى. قوموا بوسوا ايديهم بقى وتوبوا لربنا سبحانه وتعالى. يلا يا شباب نعوض اللي فات. نعوض
اللي فات ازاي ؟ يلا على صلاة التراويح جري. في كل سجدة نقول نستغفرك ونتوب اليك. يلا يا شباب. يلا يا شباب على خاتمة قرآن التلات اربع تيام الجايين دول نختم
القرآن ختمة. ليه ؟ كزا مليون حسنة. نعوض كزا مليون سيئة. ياللا يا بنتي قومي. قومي ما تكسليش. ما تحطليش صابعك في بوقك. ما تقعدش تلعب في ودانك وانت بتسمعني
ما تهرش في راسك يا حبيبي خليك معي. خليك معي هو انت تتعصب ليه وانت بتسمعني ؟ انا حبيب قلبي بادعوك للجنة. ابواب الجنة التمانية مفتوحة اهي. يلا يا شباب يلا يا
يا شباب ما تدمروش نفسكم بنفسكم. يلا على التهجد في القيام. التهجد قبل الفجر بساعتين ولا حاجة. نقوم نصلي يلا نعوض بقى. يلا نعوض يا شباب. يلا ما ندمرش نفسنا بنفسنا
اخترت الليلة كان نزع اسلحة الدمار الشامل. كان لو زنب واحد ما اتغفرش هيحصل ايه ؟ هينسفنا. هينفجر فينا في الدنيا وفي الاخرة لازم نلغي انا انا والله ما بكدب عليكم والله بتكلم بصدق لو زنب واحد ما اتفجرش ما اتغفرش هينفجر هينفجر هينفجر فيك في الدنيا او في
هينفجر في جوازك في خلفك في صحتك في رزقك في سعادتك في حب الناس لك في تشديد الم الموت عليك في نزلة القبر في عزاب القبر في مرورك على الصراط. في ساعة وزن عملك. ساعة ما هتعرضه على ربنا. ساعة العرض على النار هينفجر هينفجر. لو زنب واحد ما اتغفرش لازم يتنسى في الزنوب كلها
ننزع اسلحة الدمار الشامل كلها. لازم نشيل الالغام كلها من حياتنا. لازم ننضف بقى ونطهر بقى ونعوض اللي فات وما ندمرش نفسنا بنفسنا يا شباب يلا يا شباب يلا نستغفر ربنا من كل قلوبنا. يلا يا اباء ويا امهات. يلا يا امة محمد نستغفر ربنا من كل قلوبنا. ونستغفر الوقتي. وفي
سجود التراويح وفي التهجد وبالليل والنهار ونستغفر من اعمق اعماق قلوبنا. اللهم اغفر لنا. اللهم اغفر لنا. احمينا من انفسنا يا رب احمينا من ذنوبنا يا رب. يا رب لا نهلك وانت رجاؤنا. يا رب ان ذنوبنا قد تكالبت علينا. اللهم انا نعوذ بك من
ومن عذاب النار ومن زقوم النار ومن اغلال النار ومن عذاب القبر وفتنة القبر. نعوذ بك من تشديد خروج روح اللهم انا نعوذ بك من سكرات الموت. اللهم انا نعوذ بك ان نعاقب بذنوبنا يا رب. يا ارحم الراحمين. اغفر ذنوبنا تب علينا
امحوا خطايانا كفر سيئاتنا. طهر قلوبنا. اعصم اعيننا من النظر للحرام. اعصم جوارحنا من ارتكاب الحرام يا رب طب يا رب تبنا اليك واعترفنا بذنوبنا يا رب فاقبل توبتنا على ما كان منا. اللهم انا تبنا الى الله تبنا الى الله تبنا الى
الى الله ورجعنا الى الله. وندمنا على ما فعلنا. وندمنا على ما فعلنا. وعزمنا يا الله. وعزمنا يا الله ان لا نعود. الا نعود الى المعاصي ابدا. فاقبل توبتنا يا ارحم الراحمين
برحمتك يا ارحم الراحمين سبحانك اللهم وبحمدك اشهد ان لا اله الا انت استغفرك واتوب اليك. وجزاكم الله خيرا